
Šta treba izgovoriti nakon završetka ezana (i našeg ponavljanja za njim)?


* 
* 
* 
* 
* 
* 
* 

 
Šta treba izgovoriti nakon završetka ezana?

Nakon završetka ezana treba:  

1- proučiti salavat na Poslanika, ﷺ.,


2- proučiti dovu: „Allahumme Rabbe hazihid-da’vetit-tammeh, vessalatil-kaimeh, ‘ati Muhammeden el-vesilete vel-fadilete, veb’ashu mekamen mahmuden ellezi veadteh“ (Allahu moj, Gospodaru ovoga savršenoga poziva, i namaza koji će biti obavljen, podari Muhammedu „vesilet“ (stepen u Džennetu kojega je samo on dostojan) i počast, i ukaži mu najdostojnije mjesto koje Si mu obećao).


3- proučiti dovu: „Raditu billahi Rabben, ve bil-islami dinen, ve bi Muhammedin Resula“ (Zadovoljan sam Allahom kao Gospodarom, islamom kao vjerom i Muhammedom kao poslanikom od Allaha, dž. š.). Ova se ***[dova](https://pitajucene.com/search/dova/questions/ "Pretraži pitanja o dovama")***, također, izgovara i kao odgovor na mujezinove riječi: „Ešhedu en la ilahe illa-llah, ešhedu enne Muhammeden Resulu-llah“ (Svjedočim da nema boga osim Allaha, svjedočim da je Muhammed Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***).


Iz fetvi i predavanja šejha Muhammeda ibn Saliha el-Usejmina


